fi en en fi fi en fi fi fi fi fi fi fi es fi fi id fi fi fi ru hbs_lat fi en en en fi nl fi fi fi fi fi fi fi fi fi fi fi fi fi fi fi en fi fi fi fi hbs_lat fi fi fi fi fi fi fi fi fi fi fi fi fi fi ca ru fi fi fr en fi fi fi it nl en fi fi fi hbs_lat fi fi fi sv fi fi fi fi hbs_lat fi
Kehittämässä OppilasAgentti -toimintaa - OppilasAgentti.fi
Olen ollut mukana OppilasAgenttitoiminnassa vuoden 2016 syksystä lähtien.
Omassa koulussani autan oppilaita sekä opettajia tietokoneongelmissa. Lisäksi olen ollut mukana mm. OppilasAgentti-seminaarissa, valtuustoseminaarissa ja Educa-messuilla. Erityisosaamisiani ovat kuvaaminen ja editointi. Syksyllä 2018 minut valittiin uudeksi SuperAgentiksi. Tämän myötä olenkin esitellyt agenttitoimintaa uusille agenteille etänä videoyhteydellä. Tein myös joulun alla esittelyvideon itsestäni.
Mielestäni toiminnassa hienointa on, kun saa auttaa muita, oppia uutta ja jakaa osaamistaan muille.
Matematiikan ja fysiikan opettaja
Toimin matematiikan ja fysiikan opettajana Hämeenkylän koulussa Vantaalla. Olen ollut useita vuosia mukana kehittämässä koulumme tieto- ja viestintätekniikan hyödyntämistä opetukseen. Keväällä 2015 tutustuin IlonaIT:n webinaarin kautta Oppilasagentti-toimintamalliin. Webinaari sai syttymään jo aiemmin kyteneen ajatuksen ottaa oppilaita mukaan kehittämään ja kouluttamaan niin opettajia kuin oppilaitakin TVT:n hyödyntämiseen jokapäiväisessä opiskelussa. Syksyllä 2015 olemme luoneet Agenttien kanssa meidän koulun näköistä OppilasAgenttitoimintaa, josta hyötyy koko työyhteisö.
Olen yksi kolmesta KuumaTVT-oppilasagenttitoiminnan alkuperäisestä koordinaattorista. Tulin mukaan OppilasAgentti -toimintaan KUUMA -kuntien TVT-hankkeen kautta. Aloimme järjestää yhdessä Helsingin Yliopiston Mediapolku -kurssin ja Kaikkialla.fi -hankkeen kanssa OppilasAgentit yhteistyötä vuonna 2013. Olemme ohjanneet yhteistyöhön alueemme koulut ja yliopiston opiskelijat edistämään digitaalisen oppimisen mahdollisuuksia. On voimannuttavaa nähdä kun 10 -vuotiaat lapset opiskelivat yliopistossa ja jakavat oppejaan luontevasti oman koulunsa opettajille. Täydennyskoulutusta aidoimmillaan.
Toimin OppilasAgentti-ohjaajana Kirkonkulman koulussa Hämeenlinnassa sekä  OppilasAgentti-toiminnan koordinaattorina Hämeenlinnassa. Olimme kuulleet paljon hyvää Kuuma-kuntien OppilasAgentti-toiminnasta ja päätimme lähteä pilotoimaan toimintaa Hämeenlinnassa seitsemän koulun voimin syksyllä 2016. Vuoden pilotoinnin ja positiivisen palautteen pohjalta OppilasAgenttien toiminta päätettiin laajentaa kaikkiin Hämeenlinnan perusopetuksen kouluihin. Jokainen kaupungin koulu luo toiminnan puitteet omista lähtökohdistaan.  Hyviä kokemuksia ja käytänteitä sekä sudenkuoppia pyrimme jakamaan aktiiviisesti koulujen välillä niin verkossa kuin yhteisissä tapaamisissa ja koulutuksissakin. OppilasAgenttien tuoma tieto ja osaaminen on tuonutkin kaupunkimme kouluihin noin 200 innokasta, auttavaa ja saatavilla olevaa käsiparia tieto- ja viestintäteknologian parissa toimimiseen. OppilasAgentti-toiminta on mielestäni hienoa osallistavaa toimintaa, jossa kaikki osapuolet ovat aidosti saajapuolella.
Katso video Hämeenlinnan toiminnasta.
Toimin alakoulujen tvt-kooordinoinnissa ja tutoroinnissa, joten oli aika luonnollista, että lähdin organisoimaan agenttitoimintaa Kangasalle. Tällä hetkellä toimintamme pyörii erityisesti tutoropettajien ohjaamana. Lisäksi koulujen omat tvt-yhteyshenkilöt ohjaavat oman koulunsa agentteja.
Kangasala lähti agenttitoimintaan mukaan koko kunnan voimalla syksyllä 2016. Mukaan lähteminen oli helppoa. Kouluilla ymmärrettiin asian järkevyys lähes itsestään selvyytenä, osalla oli jo vastaavaa toimintaa olemassa. Ilonait:ltä tilattiin koulutuspaketti ala- ja yläkoulu/lukiolle kullekin omansa.
Toiminta kattaa tällä hetkellä suurimman osan kouluistamme alakoulusta lukioon. Lukiossa opiskelijat saavat toiminnasta digitutor-kursseja. Olemme käynnistämässä toista vuotta ja koulutamme uudet agentit syksyn aikana. Vanhojen agenttien osaamista laajennamme keväälle suunnitelmissa olevilla täydennyskoulutuksilla.
Oppilasagentit ovat ottaneet oman paikkansa koulun arjessa, uskallan sanoa pysyvästi. Agentit hoitavat arkipäivän rutiineja (esim. vaihtavat salasanoja),  ovat lisäkäsinä oppitunneilla, kouluttavat ja ottavat selvää asioista.
Suoraman koulun agentit ovat tehneet toiminnasta esittelyvideon, joka löytyy tästä.
Olen OppilasAgenttien manageri ja koordinoin OppilasAgentti -toimintaa. Aloitin vuonna 2015 SuperAgenttina ja ensimmäinen vuosi on ollut antoisan työteliäs.
Vastuullani on ollut OppilasAgentti toiminnan esittely mm. webinaareissa yhdessä Oppilas- ja opettaja-agenttien kanssa sekä OppilasAgenttien koulutus. Työtehtäviini kuuluu myös OppilasAgentti -sivuston sekä OppilasAgenttien tukikohta -Facebook-ryhmän ylläpito ja päivittäminen. Vastaan OppilasAgentti -toiminnan tiedottamisesta sekä valtakunnallisen OppilasAgentti toiminnan kehittämisestä ja käynnistämisestä. Perehdytän uusia toimijoita ja tarvittaessa koulutan myös heitä. Myös OppilasAgentti toimintaa tukevien materiaalien tuottaminen ja kokoaminen kuuluu työtehtäviini. Kerron mielelläni lisää, ota yhteyttä!
Ilona IT lähti luomaan oppilastutor -toimintaa ihan siitä tarpeesta, että saamme luotua uutta, tehokasta lähitukipalvelua asiakkaillemme, eli kouluille. Kun Kaarinassa otettiin käyttöön yli 1000 iPadiä samassa käyttöönotossa, niin liitimme prosessiin mukaan ”oppilastutor” -toiminnan. Halusimme tälläkin tavalla varmistaa, että laitteiden käyttöönotto onnistuu. Tästä toimintamallista olimme kuulleet aiemmin kumppaniltamme Norjasta.
Ajatus ja idea on vaan nyt kehittynyt ja parantunut ja tämän web-sivuston myötä entistä helpommin kerrottavissa kaikille.
Tarpeen mukaan osaan toiminnasta kertoa paljonkin, mutta nyt jatkossa OppilasAgentti-toimintaa manageeraa eOppimiskeskus info [at] eoppimiskeskus.fi.
OppilasAgentti-toiminnan kehittämisessä mukana olleita:
Olen yksi kolmesta KuumaTVT-oppilasagenttitoiminnan alkuperäisestä koordinaattorista. Tuusulanjärven rannalla aikanaan muotoiltu konsepti on kulkenut jo pitkän matkan osana KuumaTVT-hanketta ja laajentunut Mediapolku-yhteistyön ja IlonaIT:n mukaan tulon myötä.
Oppilaat opettavat opettajia – ei ole ajatuksena mitenkään uusi, mutta sen muotoilulle konkreettiseksi toiminnaksi on selkeästi ollut tilausta. On todella voimauttavaa seurata oppijoiden toimimista opettajien TVT-ohjaajina. Oman aktiivisen roolin ottamisella omassa kouluyhteisössä on monella tavalla positiivinen vaikutus. Opettajien heittäytymistä uusiin tilanteisiin on ollut hieno seurata ja uskonkin, että tähän suuntaan koulua on tulevaisuudessa kehitettävä. Täydennyskoulutuksen tulisi mennä sinne, missä opettajat ja oppijat ovat ja siitä Oppilasagentit on hieno esimerkki.
Olen yksi kolmesta KuumaTVT-oppilasagenttitoiminnan alkuperäisestä koordinaattorista. Vuonna 2013 työskentelin Kirkkonummen Vuorenmäen koulussa luokanopettajana.
Oppilailla oli edistynyttä tvt-osaamista, jonka halusin valjastaa kouluyhteisön tueksi. Nuoret apuopettajat osoittivat taitonsa ja kykynsä ensi hetkestä alkaen. Ideaa tuli levittää eteenpäin! KuumaTVT-hankkeessa yhdistimme Antin ja Mikon kanssa ideamme ja tarmomme yhteiseksi OppilasAgentti-konseptiksi. Sittemmin koulutin mukaan lukuisia kouluja Keski-Uudenmaan alueella. Promotoin toimintaa myös messuilla yhdessä omien OppilasAgenttieni kanssa. Ilona IT:n myötä toiminta on yhä laajentunut, eikä hyvälle idealle näy rajoja.
On ollut ilo seurata, kun oppilaat ja opettajat hymyssä suin antautuvat uusiin rooleihin ja oppivat joustavasti toisiltaan – kenellä parhain tieto kulloinkin sitten on. OppilasAgentti-toiminta on innostanut monia opettajia täydentämään osaamistaan. Minut se innosti siirtymään hiljattain aina kasvatustieteen jatko-opintojen pariin.
© Copyright Oppilasagentti.fi · Kotisivujen suunnittelu Mainostoimisto JuuriMedia